## Pravilnik o normizaciji u Ministarstvu obrane i Oružanim snagama Republike Hrvatske

### NN 139/2003 (3.9.2003.), Pravilnik o normizaciji u Ministarstvu obrane i Oružanim snagama Republike Hrvatske

# MINISTARSTVO OBRANE

2034

Na temelju članka 9. stavka 5.
Zakona o normizaciji (»Na­rod­ne novine«, broj 55/96.) donosim

## PRAVILNIK

### O NORMIZACIJI U MINISTARSTVU OBRANE I ORUŽANIM SNAGAMA REPUBLIKE HRVATSKE

I. OPĆE ODREDBE

Članak 1.

Pravilnik o normizaciji za
potrebe Ministarstva obrane i Oružanih snaga Republike Hrvatske (u daljnjem
tekstu: Pravilnik) propisuje sustav normizacije, postupak izrade, izdavanja i objave
hrvatskih vojnih normi te utvrđuje strukturu i oblik hrvatskih vojnih normi.

Članak 2.

Pod pojmom normizacija
podrazumijeva se proces razvoja koncepata, doktrina i procedura da bi se
dostigle i održale najučinkovitije razine kompatibilnosti i međusobne
zamjenjivosti u operativnim, proceduralnim, tehničkim i administrativnim pod­ručjima.

U Ministarstvu obrane i Oružanim
snagama Republike Hr­vat­ske (u daljnjem tekstu: MO i OS RH) koordinaciju
aktivnosti oko procesa normizacije provodi i odgovorna je ustrojstvena jedinica
MO nadležna za normizaciju.

II. HRVATSKE VOJNE NORME

Članak 3.

Hrvatska vojna norma (u daljnjem
tekstu: HRVN) je dokument koji sadrži pravila, odrednice, značajke ili
rezultate aktivnosti usmjerene ka postizanju najpovoljnije razine uređenosti
unutar utvrđenog područja za opću i opetovanu upotrebu.

Članak
4.

Razvoj
i izdavanje izvorne HRVN mora biti u skladu s raspoloživim financijskim i
kadrovskim izvorima, te ograničeno samo na područja na kojima ne postoji ili se
ne može primijeniti ni jedna od sljedećih normi:

–
međunarodne norme (npr. ISO, ISO/IEC, IEC)

–
norme europskih organizacija za normizaciju (npr. CEN, CENELEC, ETSI)

–
hrvatske norme (HRN)

–
norme nacionalnih organizacija (npr. BSI, DIN).

III. IZRADA I IZDAVANJE HRVATSKIH VOJNIH NORMI

Članak 5.

Hrvatske vojne norme mogu
nastati:

– izradom izvorne hrvatske vojne
norme ili

– prihvaćanjem strane norme
(npr. NATO norme).

Članak
6.

Aktivnosti
iz članka 5. ovoga Pravilnika definiraju se Godišnjim planom normizacije koji
odobrava ministar obrane.

Članak
7.

Proces
normizacije u MO i OS RH odvija se u sljedećim fazama:

–
pokretanje prijedloga za izradu i izdavanje HRVN

–
donošenje odluke o izradi i izdavanju HRVN

–
izrada izvorne HRVN ili prihvaćanje strane norme

–
objava HRVN

–
uvođenje i primjena HRVN

– preispitivanje postojećih HRVN

– mijenjanje i dopunjavanje
postojećih HRVN

– povlačenje HRVN.

a) Izrada hrvatske vojne
norme

Članak 8.

Postupak za izradu HRVN počinje prijedlogom
za izradu i izdavanje HRVN, koji mogu podnijeti ustrojstvene jedinice u sastavu
MO i OS RH, zainteresirane pravne osobe iz gospodarstva, tijela državne uprave,
gospodarske i obrtničke komore, zainteresirane ustanove i druge pravne osobe.

Obrazloženi prijedlog podnosi se
ustrojstvenoj jedinici MO nadležnoj za normizaciju.

Uz prijedlog za izradu i
izdavanje HRVN predlagatelj je dužan dostaviti obrazloženje i podatke na
temelju kojih se može ocijeniti opravdanost prijedloga.

Prijedlogu
iz stavka 1. ovoga članka može biti priložen pred­nacrt HRVN.

Članak
9.

Prijedlog
za izradu i izdavanje HRVN u ustrojstvenoj jedinici MO nadležnoj za normizaciju
dobiva svoj redni broj. Dodijeljeni broj može se uporabiti samo jedanput što
vrijedi i u slučaju kada se, iz bilo kojeg razloga, odustane od daljnjeg rada
po ovom prijedlogu.

Označivanje
i dodjeljivanje broja je u nadležnosti ustrojstvene jedinice MO nadležne za
normizaciju.

Članak
10.

Ustrojstvena
jedinica MO nadležna za normizaciju analizira prispjele prijedloge za izradu i
izdavanje HRVN sa stanovišta opravdanosti i potpunosti podataka.

Ustrojstvena
jedinica MO nadležna za normizaciju može prijedlog predlagača odbiti. U slučaju
odbijanja prijedloga obavezno je navesti razloge odbijanja.

Ustrojstvena
jedinica MO nadležna za normizaciju dužna je u roku 30 dana od dana odobrenja
Godišnjeg plana normizacije obavijestiti predlagatelja o odluci o izradi i
izdavanju HRVN.

Članak
11.

Ustrojstvena
jedinica MO nadležna za normizaciju dostavlja prikupljene prijedloge na daljnji
rad ustrojstvenim jedinicama u MO i OS RH nadležnim za određena područja (u
daljnjem tekstu: generička područja). Nositelji generičkih područja su čelnici
ustrojstvenih jedinica u MO odnosno zapovjednici ustrojstvenih jedinica u
Glavnom stožeru.

Pregled
generičkih područja nalazi se u Prilogu A koji je sastavni dio ovoga
Pravilnika.

Članak
12.

Prijedlozi
se dostavljaju u radnoj mapi HRVN. Radna mapa HRVN je propisani obrazac
HRVN-01. Izgled ovoga obrasca nalazi se u Prilogu B koji je sastavni dio ovoga
Pravilnika.

Članak
13.

Nositelj
generičkog područja imenuje stručnog voditelja za dostavljeni prijedlog, koji
dalje vodi stručni postupak izrade norme. Obrazac o imenovanju stručnog
voditelja je propisani obrazac HRVN-02. Izgled ovoga obrasca nalazi se u
Prilogu C koji je sastavni dio ovoga Pravilnika.

if !supportEmptyParas endif

Članak 14.

Stručni voditelj organizira
radnu skupinu. Po potrebi se u radnu skupinu uključuju i predstavnici
ustrojstvene jedinice MO nadležne za normizaciju, te predstavnici izvan MO i OS
RH.

Članak 15.

Radna skupina analizira
prijedlog za izradu i izdavanje HRVN te izrađuje nacrt HRVN. Postupak
usklađivanja stajališta može se više puta ponoviti, sve dok se potpuno ne
usklade svi sastavni elementi. Konačno usklađen nacrt HRVN dobiva status prijedloga
HRVN koji stručni voditelj dostavlja ustrojstvenoj jedinici MO nadležnoj za
normizaciju.

b) Prihvaćanje strane norme

Članak 16.

Strana norma može biti
prihvaćena:

– u izvornom obliku
(objavljivanjem obavijesti o prihva­ćanju strane norme)

– u izvornom obliku s hrvatskim
ovitkom

– prijevodom.

Članak 17.

Prijedlog za prihvaćanje strane
norme priprema stručni voditelj kojega određuje nositelj generičkog područja, a
na temelju prijedloga za izradu i izdavanje HRVN.

if !supportEmptyParas endif

Članak 18.

U procesu prihvaćanja stranih
normi moguće je sljedeće:

a) Prihvaćanje

MO
i OS RH prihvaća stranu normu. U tom se slučaju navode ustrojstvene jedinice u
sastavu MO i OS RH koje će primjenjivati tu normu, datum početka primjene,
provedbeni dokumenti te ostala ograničenja u primjeni norme.

b)
Prihvaćanje s uredničkim promjenama

MO
i OS RH stranu normu prihvaća samo pod uvjetom da se u prijedlog uključe i
uredničke promjene.

c)
Prihvaćanje sa zadrškom

MO
i OS RH stranu normu prihvaća samo u onom dijelu na koji nisu stavljene zadrške.
Zadrške se navode u konačnoj normi.

d)
Odbijanje prihvaćanja

MO
i OS RH stranu normu ne prihvaća. Neprihvaćanje strane norme treba obrazložiti.
Pored obrazloženja se u dokumentu o odbijanju prihvaćanja mogu predložiti
promjene na temelju kojih bi normu bilo moguće prihvatiti.

Članak
19.

Prijedlog
za prihvaćanje strane norme stručni voditelj do­stav­lja ustrojstvenoj jedinici
MO nadležnoj za normizaciju.

c) Izdavanje, objavljivanje i pohranjivanje HRVN

Članak
20.

Na
temelju dostavljenog konačnog prijedloga HRVN, ustrojstvena jedinica MO
nadležna za normizaciju priprema Odluku o usvajanju određene HRVN i dostavlja
je ministru obrane na potpis. Jedan primjerak odluke dostavlja se ravnatelju
Državnog zavoda za normizaciju i mjeriteljstvo (u daljnjem tekstu: DZNM) za
izdavanje i objavu HRVN.

Članak 21.

HRVN se, uz prethodnu suglasnost
ministra obrane, izdaju kao posebno izdanje DZNM, a obavijest o izdanim HRVN
objav­ljuje se u glasilu DZNM.

Članak
22.

Po
potrebi tekst HRVN ili obavijest o njezinu izdavanju objavljuje Ministarstvo
obrane u svojem službenom glasilu.

Članak
23.

Ako
se tijekom procesa normizacije HRVN dodijeli određen stupanj tajnosti, ministar
obrane donosi odluku o njezinu usva­janju, ali se odluka ne prosljeđuje DZNM.
Takva se norma upisuje u poseban Registar HRVN koji vodi ustrojstvena jedinica
MO nadležna za normizaciju, a distribucija takve norme posebno se nadzire.

Članak
24.

Izvornik
HRVN, zajedno s Odlukom o usvajanju te HRVN koju je potpisao ministar obrane,
pohranjuje se u ustrojstvenoj jedinici MO nadležnoj za normizaciju.

d) Uvođenje i primjena HRVN

Članak 25.

Ustrojstvene jedinice u sastavu
MO i OS RH (u daljnjem tekstu: provoditelji) će na temelju izrađene odnosno
prihvaćene HRVN osigurati uvjete za:

–
izradu potrebnih propisa i drugih provedbenih dokumenata

–
definiranje oblika i obujma potrebnih osposobljavanja

–
definiranje mjesta odnosno zapovjedništva odgovornoga za uvođenje i primjenu
HRVN

–
početak uvođenja i primjene

–
uključivanje drugih organizacijskih jedinica koje trebaju sudjelovati u
uvođenju i primjeni

–
osiguranje nadzora i

–
uklanjanje nedostataka.

Sve
dokumente koje definira ovaj članak formira i čuva svaki provoditelj u okviru
svojih nadležnosti, a u skladu s propisima MO i OS RH o uredskom poslovanju.

Provoditelj
periodično obavještava stručnog voditelja o planiranim odnosno provedenim
mjerama koje se propisuju odre­đenom HRVN.

e) Preispitivanje,
mijenjanje, dopunjavanje i povlačenje HRVN

Članak 26.

HRVN mogu se ispravljati,
mijenjati, dopunjavati i povlačiti.

Ispravak se objavljuje radi
uklanjanja tiskarskih, jezičnih ili sličnih pogrešaka u objavljenom tekstu
HRVN.

Izmjena je mijenjanje ili
brisanje određenoga dijela sadržaja HRVN.

Dopuna je dodavanje određenoga dijela
sadržaja HRVN.

Ispravak, izmjena ili dopuna
izdane HRVN objavljuje se kao dodatak izdanoj HRVN. Za izradu i izdavanje
izmjene i dopune HRVN odgovarajuće se primjenjuju odredbe za izradu i izdavanje
HRVN.

Ako se strana norma za koju je
već objavljena izmjena, dopuna ili ispravak prihvaća prvi put, tada se tekst
dopune ili isprav­ka smatra sastavnim dijelom norme i prihvaća zajedno s tom
normom u jedinstvenu HRVN.

Članak 27.

Mjerodavni nositelj generičkog područja
dužan je najkasnije u roku 3 godine od izdavanja, te nadalje barem jednom u
svake 3 godine, preispitati HRVN iz svoje nadležnosti.

Preispitivanje
obavlja radna skupina koja je izrađivala HRVN. Ukoliko radna skupina kao takva
više ne postoji, nositelj generičkog područja može preispitivanje dodijeliti
novoj radnoj skupini.

Radna
skupina može predložiti zadržavanje bez izmjena, izmjenu, dopunu ili povlačenje
odgovarajuće HRVN.

Članak
28.

U
slučaju kad je donesena nova HRVN ili kad je postojeća HRVN postala
neprimjenjiva, ustrojstvena jedinica MO nadležna za normizaciju priprema i
dostavlja Odluku o povlačenju HRVN ministru obrane na potpis.

Jedan
primjerak odluke o povlačenju HRVN dostavlja se ravnatelju DZNM za objavu u
glasilu DZNM.

Odluku
o povlačenju HRVN kojoj je dodijeljen određeni stupanj tajnosti upisuje se u
poseban Registar HRVN, koji vodi ustrojstvena jedinica MO nadležna za
normizaciju, i ta se odluka ne prosljeđuje u DZNM.

IV. STRUKTURA, OZNAČIVANJE I
OBLIK HRVATSKIH VOJNIH NORMI

 a) Struktura hrvatskih vojnih normi

Članak 29.

HRVN sadrži sljedeće elemente:

a) uvod

b) područje primjene

c) definicije (po potrebi)

d) sadržaj (po potrebi)

e) tekst norme

f) zaštitu vlasničkih prava
(po potrebi)

g) uvođenje i primjenu
HRVN.

Članak 30.

U uvodu se navodi namjena HRVN
koja mora biti određena kratko i jasno. Ako je potrebno, navode se i posebne
obavijesti ili objašnjenja o tehničkom sadržaju norme ili pak razlozi koji su
doveli do njezine pripreme.

Članak 31.

Područje primjene se pojavljuje
na početku svake norme kako bi se nedvosmisleno odredio predmet norme i
obuhvaćen(i) aspekt(i), naznačujući tako granice primjenjivosti te norme ili
kojeg njezina dijela.

Članak 32.

U poglavlje Definicije uključuju
se termini i definicije kada je to potrebno za bolje razumijevanje određenih
naziva koji se upotrebljavaju u HRVN. Ako je lista duža, termini i definicije
se navode u prilogu.

U poglavlju Definicije koriste
se termini i definicije objav­ljeni u AAP-6, NATO Glossary of Terms and
Definitions, te ih je potrebno doslovno navesti.

Ako
ne postoji prikladan i prihvaćen termin ili definicija, mogu se izraditi i
vlastiti.

U
tom se slučaju u HRVN uključuje napomena: »Sljedeći termini i definicije
upotrebljavaju se za ovu HRVN.«.

Članak
33.

Sadržaj
je neobavezno obavijesno poglavlje, ali je nužno, ako se njime omogućuje
sveobuhvatni pregled dostupne norme i olakšava služenje njome.

Članak
34.

Tekst
norme sadrži detaljan opis HRVN, a u skladu s njezinom namjenom. Ako je
potrebno, zbog rasterećenja glavnog dijela HRVN, koriste se i prilozi.

Članak 35.

Poglavlje o zaštiti vlasničkih
prava je uključeno jedino kada postoje ograničenja glede vlasničkih prava.
Svako objavljivanje tehničkih informacija, bez obzira na razloge objavljivanja,
mora biti popraćeno sljedećom izjavom:

VLASNIČKA PRAVA

U ovu HRVN uključena su
sljedeća vlasnička prava:

(vlasnik
prava)

(lista prava)

Pitanja vezana uz zaštitu
vlasničkih prava naslovljavaju se na Pravnu službu MO RH.

Članak 36.

U poglavlju o uvođenju i
primjeni HRVN određuju se ustrojstvene jedinice, dokumenti i datumi vezani uz
uvođenje i primjenu HRVN.

b) Označivanje hrvatskih
vojnih normi

Članak 37.

Hrvatske vojne norme se označuju
ovako:

if !supportEmptyParas endif

HRVN  XXXX

![](dodatni/375802.gif)

if !supportEmptyParas endif

Redni brojevi HRVN slijede jedan
za drugim, počevši od broja 1000.

Označivanje HRVN u nadležnosti
je ustrojstvene jedinice MO nadležne za normizaciju.

Članak 38.

U slučaju preuzimanja strane norme
iza oznake HRVN dodaje se izvorna oznaka preuzete norme bez obzira na broj
mjesta.

*Primjeri:*

HRVN STANAG 4020

HRVN MIL-6000

Članak 39.

Referencijska je oznaka HRVN
oznaka sastavljena od oznake HRVN i pripadajuće godine izdavanja te norme,
razdvojene dvotočkom.

*Primjeri:*

HRVN 3030:2001

HRVN STANAG 3092:2001

Referencijska oznaka HRVN
dopunjuje se oznakom jezika na kojem je tekst norme objavljen.

*Primjeri:*

HRVN 3030:2001 hr

HRVN STANAG 2092:2001 en

HRVN STANAG 3092:2001 hr/en/fr

Članak 40.

Izmjena i dopuna HRVN označuje
se ovako:

HRVN XXXX:2001/D1:2002

Ispravak HRVN označuje se ovako:

HRVN XXXX:2001/Ispr.1:2002

c) Oblik hrvatskih vojnih
normi

Članak 41.

HRVN izrađujemo u formatu A4
(210x297 mm) s uspravno orijentiranim listom.

Iznimno se upotrebljava položeno
orijentirani list ili format A3 (297x420 mm) za crteže ili tablice.

Članak 42.

Oblikovanje prednje i sljedeće
stranice ovitka je u nadležnosti ustrojstvene jedinice MO nadležne za
normizaciju i mora ispunjavati sljedeće uvjete:

–
na vrhu prednje stranice ovitka mora se vidjeti STUPANJ TAJNOSTI;

–
prednja i sljedeća stranica ovitka nisu numerirane;

–
na prednjoj stranici moraju biti sljedeće oznake: oznaka HRVN, naziv HRVN,
ključne riječi, urudžbeni broj i datum prijema;

–
sljedeća stranica ovitka sadrži popis izmjena, objašnjenje i podatke o uvođenju
i primjeni.

Izgled
prednje i sljedeće stranice ovitka dat je u Prilogu D koji je sastavni dio
ovoga Pravilnika.

Članak
43.

Naslovna
stranica nije numerirana. U gornjem kutu svake sljedeće stranice nalazi se broj
stranice i oznaka HRVN. Izgled naslovne i sljedećih stranica nalazi se u
Prilogu E koji je sastavni dio ovoga Pravilnika.

Članak
44.

Prilozi
nisu obavezni dio HRVN.

Prilozi
se označavaju velikim štampanim slovima (npr. PRILOG C), a njihove se stranice
numeriraju pripadajućim slovom i rednim brojem (npr. C-1). Na prvoj stranici
priloga potrebno je navesti oznaku HRVN uz koju se prilog navodi (npr. PRILOG C
uz HRVN 3030).

V. PRIJELAZNE I ZAVRŠNE
ODREDBE

Članak 45.

Ovaj Pravilnik stupa na snagu
osmoga dana od dana objave u »Narodnim novinama«.

Klasa: 023-03/03-04/1
Urbroj: 512-01-03-31
Zagreb, 20. kolovoza 2003.

Ministrica
**Ž****eljka** **Antunovi****ć,** v. r.

if !supportEmptyParas endif

if !supportEmptyParas endif

## if !supportEmptyParas endif

## PREGLED GENERIČKIH PODRUČJA

**(pri izradi HRVN)**

**if !supportEmptyParas endif**

|  |  |  |  |
| --- | --- | --- | --- |
| **if !supportEmptyParas endif**  **GENERIČKO  PODRUČJE**  if !supportEmptyParas endif | **NOSITELJ** AKTIVNOSTI | **if !supportEmptyParas endif**  **SURAĐUJE** | **if !supportEmptyParas endif**  **NAPOMENA** |
| Obrambena politika | M-1 | J-5 | if !supportEmptyParas endif |
| Demokratski nadzor Oružanih snaga | M-1 | if !supportEmptyParas endif | if !supportEmptyParas endif |
| Mirovne aktivnosti | M-1 | J-5, SMVO | if !supportEmptyParas endif |
| Ljudski resursi | M-2 | J-1 | if !supportEmptyParas endif |
| Jezično osposobljavanje | M-2 | J-1 | if !supportEmptyParas endif |
| Zdravstvena zaštita | M-2 | SU GS | Sanitetska uprava GS |
| Opremanje i nabava | M-3 | J-4, J-3,  Zap. grana OS | if !supportEmptyParas endif |
| Komunikacije i informacijska tehnologija | M-3 | J-6 | if !supportEmptyParas endif |
| Nekretnine, graditeljstvo i zaštita okoliša | M-3 | J3, J-4 | if !supportEmptyParas endif |
| Vojna geografija | M-3 | J-3 , J-2 | if !supportEmptyParas endif |
| Zapovijedanje, krizni menadžment, nadzor | J-3 | if !supportEmptyParas endif | if !supportEmptyParas endif |
| Zaštita i služba spašavanja | J-3 | if !supportEmptyParas endif | if !supportEmptyParas endif |
| ABKO | ZHKoV | M-3 | Zapovjedništvo HKoV |
| Operativna logistika | J-4 | M-3 | if !supportEmptyParas endif |
| Granska izobrazba i obuka | ZIO | J-7 | Zapovjedništvo za  izobrazbu i obuku |
| Združena izobrazba i obuka | ZZIO | J-7 | Zapovjedništvo za združenu izobrazbu i obuku |
| Obrambene studije, istraživanja i razvoj | IIROS | if !supportEmptyParas endif | Institut za istraživanje  i razvoj obrambenih sustava |
| Ratno zrakoplovstvo i PZO | Zapovjedništvo za  HRZ i PZO | M-3 | if !supportEmptyParas endif |
| Upravljanje i nadzor zračnog prometa | Zapovjedništvo za  HRZ i PZO | M-3 | if !supportEmptyParas endif |
| Ratna mornarica | Zapovjedništvo za  HRM | M-3 | if !supportEmptyParas endif |
| Obrambeno financiranje i proračun | M-4 | J-8 | if !supportEmptyParas endif |

if !supportEmptyParas endif

if !supportEmptyParas endif

![](dodatni/375803.gif)
![](dodatni/375804.gif)
![](dodatni/375805.gif)
![](dodatni/375806.gif)
![](dodatni/375807.gif)
![](dodatni/375808.gif)
![](dodatni/375809.gif)
![](dodatni/375810.gif)
![](dodatni/375811.gif)

Pravilnik, NN 139/2003-2034
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)